**Ministru kabineta noteikumu projekta**

**„Grozījumi Ministru kabineta 2012. gada 28. augusta noteikumos Nr. 599 „Sabiedriskā transporta pakalpojumu sniegšanas un izmantošanas kārtība”**

**sākotnējās ietekmes apvienotais novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Satiksmes ministrija iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts “Grozījumi Ministru kabineta 2012.gada 28.augusta noteikumos Nr. 599 „Sabiedriskā transporta pakalpojumu sniegšanas un izmantošanas kārtība”” (turpmāk – Projekts) skatāms kontekstā ar normatīvajiem aktiem, kas reglamentē epidemioloģisko drošību un nosaka pasākumus Covid-19 infekcijas izplatības ierobežošanai.  Saistībā ar Veselības ministrijas ierosinātajiem epidemioloģiskās drošības pasākumiem Covd-19 infekcijas ierobežošanai, ir pieņemti grozījumi Ministru kabineta 2020.gada 9.jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai"", ar kuriem paredzēts noteikt, ka no 2020.gada 7.oktobra līdz 6.novembrim sabiedriskajā transportlīdzeklī pasažieri, izņemot bērnus līdz 13 gadu vecumam, lieto mutes un deguna aizsegus.  Lai nodrošinātu epidemioloģisko prasību izpildi, Projekts paredz veikt grozījumus Ministru kabineta 2012.gada 28.augusta noteikumos Nr. 599 „Sabiedriskā transporta pakalpojumu sniegšanas un izmantošanas kārtība” un ietvert noteikumos pienākumu ievērot normatīvajos aktos par epidemioloģiskajiem ierobežojumiem noteiktās prasības.  Vienlaikus tiek papildinātas tiesību normas, ar kurām ir noteiktas kontroliera un konduktora tiesības un rīcība. Projekts paredz, ka kontrolierim un konduktoram ir tiesības izsēdināt no sabiedriskā transportlīdzekļa pasažieri, kurš izmanto sabiedriskā transporta pakalpojumus bez samaksas vai braukšanai derīgas biļetes un atsakās maksāt līgumsodu vai neievēro normatīvajos aktos par epidemioloģiskajiem ierobežojumiem noteiktās prasības, uzaicinot viņu labprātīgi izkāpt no tā nākamajā pieturvietā vai kontroles vietā (pilsētas nozīmes maršrutā). Projekts paredz noteiktas papildus tiesības sabiedriskā transportlīdzekļa vadītājam neuzņemt sabiedriskajā transportlīdzeklī un izsēdināt no tā pasažieri, kurš izmanto sabiedriskā transporta pakalpojumus bez samaksas vai braukšanai derīgas biļetes vai neievēro normatīvajos aktos par epidemioloģiskajiem ierobežojumiem noteiktās prasības, uzaicinot viņu labprātīgi izkāpt no tā nākamajā pieturvietā vai kontroles vietā (pilsētas nozīmes maršrutā). Šāda tiesību norma ir nepieciešama, jo reģionālās nozīmes pārvadājumos kontroles pasākumu ietvarā kontrolieri pārbauda pārvadātāju pasūtījuma līguma izpildi, neveicot līgumsodu piemērošanu pasažieriem, kas, savukārt, rada iespēju negodprātīgi izmantot sabiedriskā transporta pakalpojumus.  Noteikumu 128.punkts jau šobrīd paredz, ka bērnu vecumā līdz 15 gadiem kontrolieris drīkst izsēdināt no sabiedriskā transportlīdzekļa tikai tad, ja bērnu nogādā tuvākajā policijas iecirknī. Tādējādi bērnu vecumā līdz 15 gadiem, ja tas izmantos sabiedriskā transporta pakalpojumus bez samaksas vai braukšanai derīgas biļetes un atteiksies maksāt līgumsodu vai neievēros normatīvajos aktos par epidemioloģiskajiem ierobežojumiem noteiktās prasības, no sabiedriskā transportlīdzekļa izsēdināt varēs tikai, lai nogādātu tuvākajā policijas iecirknī.  Šāds vecuma ierobežojums noteikts, jo saskaņā ar Sabiedriskā transporta pakalpojumu likuma 13. panta sestajā daļā noteikto - pasažieris sabiedriskā transporta pakalpojumus maršrutu tīklā izmanto uz regulāro pasažieru pārvadājumu līguma pamata, saskaņā ar kuru pārvadātājs apņemas par noteiktu samaksu aizvest pasažieri līdz viņa izraudzītajai pieturvietai attiecīgajā maršrutā, bet pasažieris apņemas samaksāt par sabiedriskā transporta pakalpojumu. Sabiedriskā transporta pakalpojumu likumā ir nepārprotami norādīts, ka pasažieru pārvadājumu gadījumā starp pārvadātāju un pasažieri tiek noslēgts civiltiesisks darījums. Lai persona varētu darboties civiltiesiskās attiecībās, tai ir jāpiemīt gan tiesībspējai, gan rīcībspējai. Tiesībspēja – spēja būt apveltītam ar civilām tiesībām un pienākumiem (Civilprocesa likuma 71. pants). To faktiski iegūst no dzimšanas. Rīcībspēja – personas pašas spēja ar savu darbību rast un realizēt savas tiesības un pienākumus. Rīcībspēja ir spēja rīkoties ar savām tiesībām. Rīcības spējas trūkst nepilngadīgiem, personām, kas atrodas aizgādnībā izlaidīgas vai izšķērdīgas dzīves dēļ, un garā slimiem. Daļēja rīcībspēja var būt no 15 gadu vecuma. Pilnā apjomā rīcībspēja personai iestājas ar pilngadības sasniegšanu (18 g.) (Civilprocesa likuma 72. pants).  Projekts stājas spēkā nākamajā dienā pēc tā izsludināšanas Latvijas Republikas oficiālajā izdevumā „Latvijas Vēstnesis”. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta potenciāli ietekmētā mērķgrupa sabiedriskā transporta pakalpojumu sniedzēji un saņēmēji (pasažieri). |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Tā kā projekts tiek virzīts steidzamības kārtā, sabiedrības iesaiste projekta izstrādē netika organizēta. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VSIA “Autotransporta direkcija”, sabiedriskā transporta pakalpojuma pasūtītāji un pārvadātāji, Valsts un pašvaldības policija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza:

valsts sekretāre I.Stepanova